RICH เตรียมเซ็นสัญญางานใหญ่กับ ITD มูลค่า 1.8 หมื่นลบ.
RICH เตรียมเซ็นสัญญาจัดหาเหล็กให้ ITD รวม 3 ปี มูลค่า 600 ล้านเหรียญสหรัฐหรือ 18,000 ล้านบาท โดยจะต้องจัดหาเหล็กให้ปีละ 200 ล้านเหรียญ
12 พ.ค. 2558

ผู้สื่อข่าวรายงานว่า มีกระแสข่าวว่า ในวันพรุ่งนี้ (13 พ.ค.) บริษัท ริช เอเชีย สตีล จำกัด (มหาชน) หรือ RICH ผู้ดำเนินธุรกิจกลุ่มอุตสาหกรรมสินค้าอุตสาหกรรม หมวดธุรกิจเหล็กจะประกาศเซ็นสัญญาเป็นคู่ค้ากับ บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD
โดยเป็นการเซ็นสัญญาเพื่อดำเนินการเป็นผู้จัดหาเหล็กให้ ITD รวม 3 ปี มูลค่า 600 ล้านเหรียญสหรัฐหรือ 18,000 ล้านบาท โดยจะต้องจัดหาเหล็กให้ปีละ 200 ล้านเหรียญ
อนึ่ง ราคาหุ้น RICH ปิดตลาดรอบเช้าอยู่ที่ 1.57 บาท เพิ่มขึ้น 0.03 บาท หรือ 1.95% มูลค่าซื้อขาย 23.61 ล้านบาท
ส่วนราคาหุ้น ITD ปิดตลาดรอบเช้าอยู่ที่ 7.15 บาทไม่เปลี่ยนแปลง มูลค่าการซื้อขาย 280.81 ล้านบาท